Konstrukcija i testiranje softvera

Projektni zadatak za 2017. godinu

# 1. Opis zadatka

Modelovati i implementirati aplikaciju za upravljanje komunalnim problemima građana.

Aplikacija treba da pojednostavi:

* Evidenciju upravljanja zgradom kroz
  + evidenciju zgrade (osnovni podaci, lokacija, ...)
  + evidenciju registrovanih lica ili firmi zaduženih za upravljanje zgradom
  + evidenciju stanara u zgradi
* Rukovanje kvarovima u zgradi
  + stanari mogu da prijave kvar nadležnoj osobi ili instituciji, pri čemu stanar može da postavi opis kvara, lokaciju i prateće fotografije
  + odgovorno lice/institucija može da postavi komentare na kvar, zakaže vreme popravke ili prosledi prijavu drugom licu/instituciji.
* Organizaciju skupština stanara zgrade
  + zakazivanje skupštine,
  + formiranje i preuzimanje dnevnog reda skupštine,
  + postavljanje predloga tačaka dnevnog reda od strane svih stanara
  + postavljanje zapisnika sa skupštine
  + postavljanje anketa za stanare i izjašnjavanje na pitanja ankete
  + postavljanje javnih obaveštenja - stanari zgrade mogu da postavljaju obaveštenja (na primer isključenje vode usled opravke u definisanom vremenskom periodu) koja su javno dostupna drugim stanarima.
* Prijavu drugih komunalnih problema institucijama nadležnim za rešavanje ili prijem prijava

Identifikovati korisničke uloge za svaku funkcionalnost i realizovati kontrolu pristupa.

# 2. Implementacija sistema

Aplikaciju realizovati kao klijent-server aplikaciju.

Serverski deo aplikacije treba da bude realizovan korišćenjem Java programskog jezika i Spring radnog okvira.

Klijentsku aplikaciju realizovati korišćenjem Angular radnog okvira.

Pri realizaciji aplikacije potrebno je izabrati određenu strategiju testiranja i realizovati testove u skladu sa izabranom strategijom.